Bejaarde kritiek na kapingArgieffoto: SAPD/Facebook Athlenda Mathe, woordvoerder van Netcare 911, het gesê die voorval het Maandag omstreeks 12:40 plaasgevind. “Paramedici het die vrou op die toneel gestabiliseer voordat sy na ŉ nabygeleë hospitaal geneem is vir verdere mediese sorg.” Volgens Russel Meiring, woordvoerder van ER24, is die 68-jarige vrou deur ŉ onbekende aantal gewapende mans voorgekeer in die oprit van haar huis. “Paramedici het die vrou in die tuin gevind waar ŉ ander paramedikus reeds besig was om haar te behandel.” Dit was nie onmiddellik duidelik hoeveel keer die vrou geskiet is en of die verdagtes met haar motor gevlug het nie. Die polisie ondersoek die voorval. Mathe het intussen gesê paramedici van Netcare 911 is vroeër Maandag na ŉ huis in Boksburg ontbied, waar ŉ man, glo in sy 50’s, ook verskeie kere geskiet is tydens ŉ kaping in die oprit van sy huis. “Hy was in ernstige toestand en is na ŉ nabygeleë hospitaal geneem vir verdere behandeling.”